钦定古今图书集成/明伦汇编/官常典/第646卷 > 王涣 任峻 > 杨善会
## 钦定古今图书集成/明伦汇编/官常典/第646卷 > 王涣 任峻 > 杨善会

按《隋书》本传：“善会，字敬仁，弘农华阴人也。大业中，为
鄃令，以清正闻。俄而山东饥馑，百姓相聚为盗，善会
以左右数百人逐捕之，往皆克捷。其后贼帅张金称
众数万，屯于县界，屠城剽邑，郡县莫能御。善会率励
所领，与贼搏战，或日有数合，每挫其锋。炀帝遣将军
段达来讨，金称善会，进计于达，达不能用，军竟败焉。”
达深谢善会。后复与贼战，进止一以谋之，于是大克
金称。复引渤海贼孙宣雅、高士达等众数十万，破黎
阳而还，军锋甚盛。善会以劲兵千人邀击，破之，擢拜
朝请大夫、清河郡丞。